Annwyl Gwsmeriaid

**Swyddfa’r Post® Llan-ffwyst**

**Neuadd Eglwys Llan-ffwyst, Ffordd Merthyr, Llan-ffwyst, Abergafenni, NP7 9LN**

Rwyf yn ysgrifennu i gadarnhau y byddwn yn gweithredu ein cynigiad i sefydlu gwasanaeth allanol Teithiol a ddechreuodd weithredu o Neuadd Eglwys Llan-ffwyst, Ffordd Merthyr, Llan-ffwyst, Abergafenni, NP7 9LN o ddydd Iau 8 Chwefror 2018.

Derbynion ni 13 o ymatebion unigol oddi wrth gwsmeriaid a chynrychiolwyr lleol yn ystod yr ymgynghoriad cyhoeddus. Roedd y prif adborth yn nodi na fyddai’r oriau ymweld arfaethedig yn ddigonol i anghenion y gymuned. Bu’r adborth hwn yn help i mi ddeall barn cwsmeriaid yn well ac i ofalu bod yr holl wybodaeth berthnasol yn cael ei hystyried cyn i ni gwblhau ein cynlluniau.

Achubodd Swyddfa’r Post Cyf y cyfle hefyd i gyfarfod â’r Cynghorydd Giles Howard, Cynghorydd Ward Llan-ffwyst, i drafod y cynigiad wyneb yn wyneb ac i’n helpu i ddeall unrhyw faterion lleol a aoedd yn peri pryderon arbennig.

Ein blaenoriaeth yw diogelu gwasanaethau Swyddfa’r Post i’r gymuned ac felly mae’n bwysig bod y gwasanaeth newydd yn gynaliadwy i’r gweithredwr sy’n darparu’r gwasanaeth ar ein rhan. Rydym yn sylweddoli y bydd amserau’r gwasanaeth teithiol newydd yn llai cyfleus i rai cwsmeriaid ond, yn ein barn ni, bydd oriau’r gwasanaeth teithiol yn bodloni anghenion y gymuned yn Llan-ffwyst ac yn ein galluogi ni i gynnig gwasanaeth cynaliadwy dros y tymor hir. Fodd bynnag, byddwn yn parhau i adolygu a monitro’r gwasanaeth ac os bydd cynnydd sylweddol yn y defnydd a wneir gan gwsmeriaid, byddwn yn ystyried newid amserau’r gwasanaeth yn unol â hynny.

Rwyf wedi ystyried fy nghynigiad gwreiddiol yn ofalus a’r adborth a dderbyniwyd yn ystod yr ymgynghoriad cyhoeddus. Rwyf yn hyderus y bydd y gwasanaeth newydd yn medru bodloni anghenion ein cwsmeriaid yn y gymuned.

Dangosir posteri yn awr yn Neuadd Eglwys Llan-ffwyst i roi gwybod i gwsmeriaid am y penderfyniad hwn.

Ceir manylion pellach am y gwasanaeth newydd ar ddiwedd y llythyr hwn.

Medrwch weld copi o’r llythyr hwn hefyd ar ein gwefan postofficeviews.co.uk. Pan ewch i’r wefan medrwch ddefnyddio’r cyfleuster chwilio i ddod o hyd i’r llythyr hwn drwy roi enw’r gangen, y cod post neu god unigryw’r gangen sef 351632.

Diolch am ystyried ein cynigiad.

Yn gywir



**Suzanne Richardson**

**Rheolwr Rhwydwaith Rhanbarthol**

Sut i gysylltu â ni:

 postofficeviews.co.uk

 comments@postoffice.co.uk

 RHADBOST Your Comments

Cytunwyd y broses gyfathrebu hon gyda’r corff gwarchod statudol, annibynnol i gwsmeriaid sef, ym Mhrydain Fawr, Citizens Advice a Citizens Advice Scotland ac yng Ngogledd Iwerddon y Consumer Council, ac fe’i cyflawnir yn unol â’n Cod Ymarfer ar gyfer newidiadau i rwydwaith Swyddfa’r Post, a gytunwyd gyda hwy. Os hoffech gopi o’r Codau maent ar gael yn y gangen, neu drwy gysylltu â ni neu ar ein gwefan yn: www.postoffice.co.uk/transforming-post-office. Os ydych o’r farn nad yw’r broses wedi cael ei dilyn yn gywir ac os hoffech anfon cwyn, ysgrifennwch atom os gwelwch yn dda neu ebostiwch ni gan ddefnyddio’r manylion cysylltu a roddir ar ein posteri a’n llythyrau a rhowch wybod i ni pam. Byddwn yn archwilio’ch cwyn ac yn ymateb cyn gynted ag a fedrwn. Byddwn yn rhoi’r pwyntiau cysylltu perthnasol i chi, felly os byddwch yn dal i fod yn anfodlon ar ôl derbyn ein hymateb medrwch ofyn iddynt am eu cymorth.

**I gael y wybodaeth hon mewn fformat gwahanol, er enghraifft, mewn print bras, sain neu braille cysylltwch â’r Llinell Gymorth i Gwsmeriaid ar 03452 66 01 15 neu Ffôn Testun 03457 22 33 55.**

**Manylion y gwasanaeth newydd:**

|  |  |  |  |
| --- | --- | --- | --- |
| **Gwasanaeth Lletyol Llan-ffwyst**  Neuadd Eglwys Llan-ffwyst  Ffordd Merthyr  Llan-ffwyst  Abergafenni  NP7 9LN  **Oriau agor**   |  |  | | --- | --- | | Iau | 13:00 – 15:00 | | **Gwasanaethau**  Bydd ystod eang o wasanaethau ar gael. Bydd cwsmeriaid yn dal i fedru casglu budd-daliadau mewn arian parod drwy ddefnyddio ein gwasanaethau bancio dyddiol neu gyfrif cerdyn Swyddfa’r Post.  **Mynediad a chyfleusterau**  Ni fydd unrhyw newid.  **Parcio**  Ni fydd unrhyw newid. |